Johann Georg Schmidt

Johann Georg SCHMIDT (naskiĝinta en 1660 en Reinsfeld, mortinta en 1722 en Zwickau) estis germana apotekisto, naturscienculo kaj verkisto de raciismo.

 Vivo 
Estante filo de la surloka paroĥestro li frekventis la gimnazion en Arnstadt antaŭ trejniĝi apotekisto en Thüringen-Mühlhausen. Poste li aktivis profesie en Dresdeno kaj ekde 1693 en Zwickau. Pri la vendejo li heredigis sian filon Johann Georg Schmidt la pli juna.Chronik der Kreisstadt Zwickau von Emil Herzog. Zückler 1845, p. 540

Paralele al apotekistado Schmidt kolektis skarabojn, papiliojn kaj mineralaĵojn farante herbarion ekzaktegan (Herbarium accuratissimum curiosum) kun pli ol 500 naturaj memtipografiaĵoj.Andreas Grote: Macrocosmos in Microcosmo: die Welt in der Stube : zur Geschichte des Sammelns, 1450 bis 1800. VS Verlag, 1994, p. 463 Li verkis ankaŭ kelkajn natursciencaĵojn. Tamen li pli famas per kolekto de popularaj magiaj praktikoj, kiujn li unuafoje publikigis en 1705 sub la titolo Die gestriegelte Rockenphilosophie. Ĝis 1759 aperis ankoraŭ kvin aliaj eldonoj.J.B. Smith: Striped-petticoat Philosophy Per tradiciaj rimedoj de distrado kaj klerigado li akrege atakis en ĝi superstiĉon. La mizogina raciisma polemikaĵo mokegis pri la hejma filozofio ĉe radŝpinilo, la tradicia laborloko de virinoj. La raciistoj en tia stilo malŝate turniĝis kontraŭ popularan superstiĉon transdonitan hejme ĉefe fare de virinoj. Eltiraĵoj el Chemnitzer Rockenphilosophie troviĝas poste en multaj aliaj verkoj, i.a. ankaŭ ĉe Deutsche Mythologie de la fratoj Grimm.

 Referencoj 

 Literaturo 
 Johann Georg Schmidt: Die gestriegelte Rocken-Philosophia, oder auffrichtige Untersuchung derer von vielen super-klugen Weibern hochgehaltenen Aberglauben. Stössel, Chemnitz 1705 (Bd. 1. [Das erste Hundert.], ), (Bd. 2. Das andere Hundert. )
 Die gestriegelte Rocken-Philosophie, Oder Aufrichtige Untersuchung derer Von vielen super-klugen Weibern hochgehaltenen Aberglauben, Allen denen nützlich zu lesen / die entweder schon ehemahls von ein- und andern Aberglauben betrogen worden sind, oder noch betrogen werden können; An das Licht gestellet von dem, der einem jedweden die Wahrheit Jns Gesicht Saget. Stössel, Chemnitz 1718 (Bd. 1), 1722 (Bd. 2) interreta eldono de la 1718-a eldono ĉe zeno.org
 Johannes Dillinger: Hexen und Magie. Eine historische Einführung. Campus Verlag, Frankfurt/New York 2007. ISBN 978-3-593-38302-6 (pdf) 

Kategorio:Germanaj verkistoj
Kategorio:Germanaj botanikistoj
Kategorio:Germanaj apotekistoj
Kategorio:Raciistoj
Kategorio:Mizogineco